LPN เร่งพัฒนาอาคารชุดพักอาศัยต่อเนื่อง พร้อมเปิดคอนโดใหม่ มูลค่า 1.1 พันลบ.
LPN เตรียมพัฒนาอาคารชุดพักอาศัยต่อเนื่องในไตรมาสสุดท้าย พร้อมเปิดคอนโด "ลุมพินี วิลล์ สุขุมวิท76" มูลค่า 1.1 พันลบ. ฟุ้งยอดลงทะเบียน 2,000 ราย หลังเปิดให้ชมห้องตัวอย่าง
18 พ.ย. 2558

นายโอภาส ศรีพยัคฆ์ กรรมการผู้จัดการ บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยว่า ในช่วงไตรมาสสุดท้ายของปีนี้ บริษัทเตรียมพัฒนาอาคารชุดพักอาศัยอย่างต่อเนื่อง ในวันที่ 21 พ.ย.นี้ พร้อมเปิดตัวโครงการใหม่ “ลุมพินี วิลล์ สุขุมวิท 76-แบริ่ง สเตชั่น” มูลค่าโครงการ 1,100 ล้านบาท ราคาขายเริ่มต้น 999,000 บาท
โดยหลังจากที่บริษัทได้เริ่มเปิดให้เข้าชมห้องตัวอย่างก็ได้รับการตอบรับเป็นอย่างดี โดยมียอดลงทะเบียนจองล่วงหน้า (Waiting List)  2,000 ราย รวมถึงยังมีฐานลูกค้าของบริษัทในบริเวณใกล้เคียงอีกมาก แม้ขณะนี้ภาวะตลาดยังไม่ฟื้นตัวมากนัก แสดงให้เห็นถึงความต้องการที่อยู่อาศัย ความเชื่อมั่นในแบรนด์ “ลุมพินี” และภาพรวมของเศรษฐกิจที่ฟื้นตัวดีขึ้น ทั้งนี้ บริษัทเตรียมมอบส่วนลดพิเศษ 10,000 บาทแก่ลูกค้าเก่าที่ลงทะเบียนจองล่วงหน้า สำหรับลูกค้าใหม่รับส่วนลดทันที 5,000 บาท
 